**J e l e n t é s  
Salföld Község Önkormányzata Képviselő-testületének  
2017. november 21-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**79/2017. (IX. 18.) HATÁROZATA**

***Helyi Esélyegyenlőségi Program felülvizsgálatáról***

Salföld Község Önkormányzata Képviselő-testülete a Helyi Esélyegyenlőségi Programját áttekintette. Az áttekintés során az előterjesztést a jegyzőkönyvben szereplő módosításokkal fogadja el. Az áttekintést követően a HEP nem változott, az intézkedések időarányos megvalósulása megtörtént, azokat a képviselő-testület elfogadta, a HEP-et változatlan formában jóváhagyja.

A Képviselő-testület felkéri a polgármestert, hogy a felülvizsgálatról hozott határozatot küldje meg a Szociális és Gyámügyi Főigazgatóság Veszprém Megyei Kirendeltsége (8200 Veszprém, Hoffer Ármin sétány 2.) számára.

Felelős: Fábián Gusztáv, polgármester

Határidő: 2017. szeptember 30.

**Határozat kivonat megküldve**

**80/2017. (IX. 18.) HATÁROZATA**

**Bursa *Bursa Hungarica Felsőoktatási Önkormányzati   
Ösztöndíjrendszerhez való csatlakozásról***

Salföld Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2018. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2018. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Fábián Gusztáv, polgármester

Határidő: 2017. október 2.

**Csatlakozási nyilatkozat megküldésre került**

**81/2017. (IX. 18.) HATÁROZATA**

***A Bursa Hungarica pályázati kiírások jóváhagyásáról***

Salföld Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Fábián Gusztáv, polgármester

Határidő: 2017. október 3.

**Pályázati kiírások közzététele megtörtént**

**83/2017. (IX. 18.) HATÁROZATA**

***Salföld 53/8. hrsz.-ú belterületi ingatlan állami tulajdonból   
történő kikerülése, önkormányzati tulajdonba vétele***

Salföld Község Önkormányzatának Képviselő-testülete döntése alapján:

* Salföld 53/8. hrsz-ú ingatlan tekintetében a tulajdonba adásra vonatkozó igényt nyújt be ingyenes átengedésre. Felhasználás célja: kulturális szolgáltatás, sport és ifjúsági ügyek
* Salföld Község Önkormányzata vállalja a tulajdonba adás érdekében felmerülő költségek megtérítését.
* Védettség fennállása esetén annak megjelölését, valamint az ahhoz kapcsolódó kötelezettségek vállalását.

Salföld község Képviselő-testülete felkéri a polgármestert, hogy nyújtsa be az ingatlan állami tulajdonból való kikerülésének kérelmét.

Felelős: Fábián Gusztáv polgármester

Határidő: azonnal.

**Kérelem benyújtása megtörtént**

**84/2017. (IX. 18.) HATÁROZATA**

***Kötelező felvételt biztosító általános   
iskolai körzethatárok véleményezéséről***

Salföld Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki:

-elfogadja, azzal egyetért.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Salföldön lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Utasítja a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Fábián Gusztáv, polgármester.  
Határidő: 2017. október 31.

**Kormányhivatal döntésről értesítve**

**85/2017. (IX. 18.) HATÁROZATA**

***templom toronyban elhelyezett kamerával kapcsolatos   
eljárás kezdeményezéséről***

Salföld Község Önkormányzata Képviselő-testülete vizsgálati kérelmet nyújt a Tapolcai Rendőrkapitányságra a Salföldi Római Katolikus Templom tornyában feltehetően magánszemély által elhelyezett kamera ügyében. A testület kéri a Rendőrkapitányságot, hogy vizsgálja ki, hogy a kamera jogilag szabályosan van-e telepítve, függetlenül az egyházi engedélytől, tekintettel arra, hogy közterületet pásztáz.

A testület megbízza Mátraházi Zsuzsanna alpolgármestert, hogy az ügyben járjon el, levélben keresse meg a Rendőrkapitányságot és küldje el a lakosság körében gyűjtött aláírás ívet, illetve a szolgáltatóval is vegye fel a kapcsolatot.

Felelős: Mátraházi Zsuzsanna alpolgármester.

Határidő: azonnal.

**Rendőrkapitányság írásban megkeresésre került**

**87/2017. (IX. 25.) HATÁROZATA**

***Bizottság felállításáról***

Salföld Község Önkormányzata Képviselő-testülete elhatározza, hogy - a Kővágóörsi Közös Önkormányzati Hivatalhoz tartozó településekkel együtt - 2017. október 31-ig Bizottságot állít fel, mely Bizottságba tagként a Polgármester egy személyt delegál. A Bizottság létrehozásának célja a költségvetés módosítását előidéző okok feltárása.

A Képviselő-testület felkéri a polgármestert, hogy a delegálásról a jegyzőt helyettesítő aljegyzőt tájékoztassa.

Felelős: Fábián Gusztáv polgármester, Tóthné Titz Éva jegyzőt helyettesítő aljegyző

Határidő: 2017. október 31.

**Bizottság november 20-án ülésezik**

**88/2017. (IX. 25.) HATÁROZATA**

***A Kővágóörsi Közös Önkormányzati Hivatal 2017. évi költségvetése módosításának elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2017. évi költségvetése módosítását – az előterjesztésnek megfelelően – elfogadja.

**Intézkedést nem igényel**

**89/2017. (IX. 25.) HATÁROZATA**

***A Kővágóörsi Közös Önkormányzati Hivatal Szervezeti és Működési Szabályzata módosításáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal Szervezeti és Működési Szabályzata módosítását elfogadja.

**SZMSZ módosítása megtörtént**

**90/2017. (IX. 25.) HATÁROZATA**

***A Kővágóörsi Közös Önkormányzati Hivatal létszámbővítésével kapcsolatos megállapodás jóváhagyásáról***

Salföld Község Önkormányzata Képviselő-testülete az előterjesztés mellékletében szereplő Megállapodást megismerte, azt a Kővágóörsi Közös Önkormányzati Hivatal Szervezeti és Működési Szabályzata értelmében jóváhagyja.

Felelős: Fábián Gusztáv polgármester

Határidő: 2017. október 15.

**Salföld részéről intézkedést nem igényel, (megállapodás aláírása megtörtént)**

**92/2017. (X. 30.) HATÁROZATA**

***háziorvosi feladat ellátási megállapodás jóváhagyásáról***

Salföld Község Önkormányzata az előterjesztés szerinti - háziorvosi és iskola egészségügyi alapellátás biztosítására - feladat ellátási megállapodást jóváhagyja.

A Képviselő testület felhatalmazza a Polgármestert a feladat ellátási megállapodás aláírására.

Felelős: Fábián Gusztáv polgármester

Határidő: azonnal.

**Feladatellátási megállapodás aláírása megtörtént**

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2017. (XI. 21.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2017. november 15.